PRIJEDLOG

Na osnovu člana 2. i 8. Zakona o principima lokalne samouprave u Federaciji Bosne i Hercegovine ("Službene novine FBiH" broj 49/06, 51/09), člana 32. Statuta Općine Velika Kladuša („Službeni glasnik Općine Velika Kladuša“, broj: 12/11), Općinsko vijeće Općine Velika Kladuša na svojoj \_\_\_\_sjednici održanoj dana \_\_\_\_\_\_ godine donijelo je

**Odluka o naknadama za korištenje podataka Adresnog registra**

Član 1.

Ovom Odlukom utvrđuje se visina naknade za korištenje podataka Adresnog registra.

Član 2.

Naknada za korištenje podataka iz člana 1. ove Odluke plaća se kako slijedi:

- Granica naseljenog mjesta po Jednom poligonu - 5,00 KM;

- Granica naselja/ulice/trga po jednom poligonu - 5,00 KM;

- Linija ulice po jednoj liniji - 1,00 KM.

- Kućni broj po jednom tačkastom objektu - 0,10 KM.

Ukoliko se podaci služe putem web servisa, ukupna naknada se umanjuje i to za:

- WMS - dodatnih 30%;

- WFS - dodatnih 20%.

Član 3.

Od plaćanja naknade su oslobođeni državni organi.

Član 4.

Naknada iz člana 2. uplaćuje se u korist budžeta Općine Velika Kladuša, a uplaćena sredstva će se koristiti za održavanje Adresnog registra.

Član 5.

Ova Odluka stupa na snagu 8 dana od dana objavljivanja u Službenom glasniku Općine Velika

Kladuša.

Obrađivač: Predlagač:

Služba za prostorno uređenje, Općinski načelnik

imovinsko-pravne i geodetske poslove

Obrazloženje

Pravni osnov za donošenje Odluke o naknadama za izdavanje izvoda iz Adresnog registra sadržan je u odredbama člana 2, 8. i 13. Zakona o principima lokalne samouprave u Federaciji Bosne i Hercegovine ("Službene novine FBiH" broj 49/06, 51/09).

Općinsko vijeće Općine Velika Kladuša je dana 29.4.2021. godine usvojilo Odluku o određivanju naziva naselja, trga i ulica u Velikoj Kladuši („Službeni glasnik Općine Velika Kladuša“, broj 6/21), čime se stvorene pretpostavke za potpunu realizaciju projekta uspostave adresnog registra.

Nakon uspostave Adresnog registra, korištenje podataka iz istoga će doprinijeti jednostavnijem obavljanju brojnih aktivnosti pa će s tim u vezi biti i izražena potreba za istim. Shodno nadležnostima jedinice lokalne samouprave koje proizilaze iz navedenih članova Zakona o principima lokalne samouprave u Federaciji Bosne i Hercegovine, predmetnom Odlukom se definišu naknade za korištenje podataka, a uplaćena sredstva po osnovu naknada će se koristit upravo za održavanje Adresnog registra.

Obrađivač:

Služba za prostorno uređenje,

imovinsko-pravne i geodetske poslove